**กุหลาบตัดเพชร** เป็นนวนิยายจากบทประพันธ์ของ **จันทริกา** นำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ทั้งหมด 2 ครั้ง ได้แก่ พ.ศ. 2549 และ พ.ศ. 2559 ซึ่งทั้งสองครั้งสร้างโดย บริษัท ชลลัมพี โปรดักชั่น จำกัด
โดยครั้งแรกในปี พ.ศ. 2549 ออกอากาศทุกวัน จันทร์ - ศุกร์ เวลา 19.00 - 19.45 น. นำแสดงโดย กิตติคุณ สัมฤทธิ์พันธ์สุข และ ราศรี บาเล็นซิเอก้า
และครั้งที่ 2 ในปี พ.ศ. 2559 ออกอากาศทุกวัน ศุกร์ เวลา 20.00 - 20.15 น. โดยรับชมอย่างต่อเนื่องในเวลา 20:45 - 23:15 น. (เนื่องจากในเวลา 20.15 น. ของทุกคืนวันศุกร์ พบกับรายการ ศาสตร์พระราชา สู่การพัฒนาอย่างยั่งยืน จากคณะรักษาความสงบแห่งชาติ มาคั่นระหว่างละครออกอากาศ) และวันเสาร์-อาทิตย์ เวลา 20.15 - 22.45 น. นำแสดงโดย จรณ โสรัตน์ และ ณิชารีย์ โชคประจักษ์ชัด ออกอากาศ 9 ธันวาคม พ.ศ. 2559 - 31 ธันวาคม พ.ศ. 2559

เรื่องย่อ
---------

กุหลาบและเพชรต่างก็เป็นที่สุดของความงาม ที่ไม่อาจเปรียบเทียบหาความเป็นที่สุดได้ แต่ความงามเหล่านี้อาจนำมาทั้งคุณค่าและพิษภัย หากผู้ครอบครองเต็มไปด้วยความลุ่มหลงจนเกินพอดี **กันยิกา** หรือ **จอมโจรแมวตาเพชร** กับ **ดนุภพ** หรือ **จอมโจรกุหลาบขาว** สุดยอดนักโจรกรรมเพชรผู้มีอุดมการณ์ รับจ้างขโมยเพชรเพื่อสืบหาร่องรอยคนฆ่าพ่อแม่และผู้มีพระคุณ เหตุเพราะพลังอำนาจของเพชรในตำนานสามารถทำให้ **เทวัญ** เป็นหนุ่ม รักษาโรคร้าย และเป็นอมตะ จึงทำให้เขาต้องการใช้พลังอำนาจจากมัน จนเป็นที่มาของการฆ่าและการตามล่าในที่สุด แต่ทุกคนพร้อมเสี่ยงชีวิตเพื่อมัน แมวตาเพชร และ กุหลาบขาว มีเป้าหมายเดียวกันคือตามหาฆาตกรและลากคอมารับโทษ จากศัตรูกลายมาเป็นคนรู้ใจร่วมมือกันจนเป็นรักแท้

ตัวละคร
-------

* **กันยิกา เอกมณี/แมวตาเพชร รับบทโดย ณิชชา โชคประจักษ์ชัด**

หญิงสาวพราวเสน่ห์ เบื้องหน้าเปิดธุรกิจร้านอาหารกับน้า มีความสามาถเป็นนักร้อง วาดภาพ เบื้องหลังเป็นโจรแมวตาเพชร รับจ้างปล้นจากคนชั่วนำไปแล้วสร้างสกุล ไม่สนใจความรัก เพราะต้องการแก้แค้นให้พ่อ หลอกใช้ตำรวจและไปตีสนิทกับเทวัญ เพือสืบข้อมูล โดยหารู้ไม่ว่า เทวัญมีพิเศษอำนาจและเป็นคนฆ่าพ่อของเธอ

* **ดนุภพ ธรรมพิชิตชัย / กุหลาบขาว** รับบทโดย จรณ โสรัตน์

หนุ่มเพลย์บอย รูปหล่อ เจ้าสำอางค์ เบื้องหน้าเป็นเจ้าของร้านเพชร มีความสามารถด้านมายากล ลีลาการปล้นรวดเร็วว่องไว มีอุปกรณ์ไฮเทคมากมายช่วยอำนวย เป็นจอมโจรที่มีอุดมการณ์ มิใช่ปล้นเพื่อตัวเอง แต่ปล้นส่งเพชรคืนสู่เจ้าของที่แท้จริง พร้อมๆ กับสืบหาร่องรอยฆาตกรฆ่าพ่อหมอปราการ(นพดล) ที่นับถือเป็นพี่แท้ๆ ของกันยิกา แต่ก็มักเสีคนฆ่าพ่อของเธอ

* **ร.ต.อ. เอกราช ธารา** รับบทโดย ณฐณพ ชื่นหิรัญ

นายตำรวจหนุ่มไฟแรง จบหลักสูตร FBI จากอเมริกา มุ่งมั่นในการทางาน เป็นเพื่อนรักของดนุภพตั้งแต่เด็ก ได้รับมอบหมายให้ทำคดีปล้นเพชร จอมโจรกุหลาบขาวและแมวตาเพชร ตกหลุมรักกันยิกา แต่โดนกันยิกาหลอกใช้เพื่อสืบข้อมูลตำรวจ และเป็นคู่กัดกับเสาวนุชนักข่าวสาวฝีปากกล้า ที่แอบชอบเอกราชตั้งแต่สมัยมัธยม

* **เสาวนุช** รับบทโดย อรเณศ ดีคาบาเลส

นักข่าวสาวไฟแรงฝีปากกล้า เชื่อว่าผู้หญิงกับผู้ชายเท่าเทียมกัน นักข่าวสายลุย ไม่กลัวตาย ทำหน้าที่ตรงไปตรงมา เกาะติดข่าวปล้นเพชรและพยายามตีแผ่ให้สังคมรับรู้ จนบางครั้งล้ำเส้นของตำรวจไป หลงรักเอกราชตั้งแต่สมัยเรียน แต่โดนเอกราชปฏิเสธ จากคนรักเลยกลายมาเป็นคู่จิกกัดการทำงานผิดพลาดของเอกราช ความใกล้ชิดทำให้เปิดใจรักกัน

* **หมอนพดล / ปราการ** รับบทโดย เมธัส ตรีรัตนวารีสิน

หมอผ่าตัดฝีมือดี เพิ่งกลับมาจากอเมริกา เป็นพี่ชายของกันยิกา เปลี่ยนชื่อตัวเองเป็นนพดล เพื่อความปลอดภัยจากจากฆาตกรที่ฆ่าพ่อแม่ นพดลตามหาน้องสาวกันยิกาและน้าดาราวรรณมาโดยตลอด แต่มีเหตุคลาดกันทุกครั้งเพราะพิมพ์ชลคอยขัดขวาง กลัวว่าหมอนพดลเห็นจะตกหลุมรักกันยิกาและดาราวรรณโดยหารู้ไม่ว่าทั้งสองเป็นครอบครัวเดียวกัน

* **พิมพ์ชล เอกมณี** รับบทโดย ภัทรศยา ยงรัตนมงคล

พยาบาลสาวที่อยู่ในความอนุเคราะห์ของกันยิกาและดาราวรรณ เป็นลูกสาวของบอดี้การ์ดของพ่อกันยิกาที่ถูกเทวัญฆ่าตาย และดาราวรรณช่วยพาหนีออกมาพร้อมกับกันยิกา เพิ่งเรียนจบเป็นพยาบาลฝึกหัด พิมพ์ชลแอบหลงรักหมอนพดลโดยไม่รู้ว่าหมอนพดลและดาราวรรณเป็นญาติกัน เธอทำทุกวิถีทางเพื่อไม่ให้ทั้งคู่ได้พบกัน แต่หมอก็เจอกับดาราวรรณจนได้ ทำให้เธอเข้าใจผิดและนำความลับไปบอกกับเทวัญ

* **อิสรียา** รับบทโดย โชติกา วงศ์วิลาศ

เซเลบ สาวสังคมไฮโซ สวยรวย แต่ขี้อิจฉา หลงรักดนุภพ กลัวกันยิกาแย่งหัวใจดนุภพไปครอง จัดการแต่ก็ถูกกันยิกาโต้ตอบกลับมาแบบหนักหน่วง พอมาเจอเทวัญ อิสริยากลับหลงใหลอย่างไม่รู้ตัว และทำทุกวิธีทางให้เทวัญประทับใจ แต่เทวัญกลับไปหลงรักกันยิกา

* **เทวัญ วงศ์ฤทธิ์พัชรา** รับบทโดย ดอม เหตระกูล

หนุ่มหล่อ สมาร์ท มหาเศรษฐี เบื้องหน้าเป็นเศรษฐีใจบุญชอบบริจาคเงินช่วยเหลือสังคม เบื้องหลังคือหาเพชรในตำนาน เทวัญคือชายวัยชราหน้าตาอัปลักษณ์ แต่ด้วยอำนาจวิเศษของเพชรเพลิงสุริยา ได้แปรเปลี่ยนโฉมให้เทวัญกลายเป็นคนหนุ่ม มีความรู้เรื่องเพชร โดยมีลูกทั้งสองคนเป็นแขนขาในการโจรกรรม เทวัญหลงรักกันยิกา โดยไม่รู้ว่ากันยิกาคือแมวตาเพชร ทำทุกอย่างเพื่อให้ตัวเองเป็นอมตะ

* **ดาราวรรณ เอกมณี / เล็ก** รับบทโดย ธัญญาเรศ เองตระกูล

น้าสาวของกันยิกา พากันยิกาหนีรอดจากการฆาตกรรมครอบครัวเมื่อ 14 ปีก่อน เบื้องหน้าเปิดร้านอาหารหรูหาข้อมูลคนรวย เบื้องหลังเป็นผู้ช่วยคนสาคัญของกันยิกาในการโจรกรรมเพชรทุกครั้ง

* **ดนัยเทพ** รับบทโดย นิธิ สมุทรโคจร

อาของดนุภพ หนุ่มหล่อ อารมณ์ดี มีไอคิวเหนือคนธรรมดา มีความสามารถในการประดิษฐ์อุปกรณ์ต่างๆ มาให้ดนุภพ เพื่อโจรกรรมเพชรได้สะดวกมากขึ้น

รายชื่อนักแสดง
--------------

| **ละครโทรทัศน์** | **พ.ศ. 2549** | **พ.ศ. 2559** |
| --- | --- | --- |
| **สถานีออกอากาศ** | ช่อง 3 |
| **ผู้จัดละคร** | ชลลัมพี โปรดักชั่น | ชลลัมพี บราเธอร์ |
| **บทโทรทัศน์** | ปราณประมูล | เบญจมาศ ดาลหิรัญรัตน์ปวิตา ขาวสำอางค์ |
| **ผู้กำกับการแสดง** | ศรัทธา ศรัทธาทิพย์ | ฉัตรชัย นาคสุริยะกีรติ นาคอินทนนท์ |
| กันยิกา เอกมณี / แมวตาเพชร | ราศรี บาเล็นซิเอก้า จิราธิวัฒน์ | ณิชารีย์ โชคประจักษ์ชัด |
| ดนุภพ ธรรมพิชิตชัย/กุหลาบขาว | กิตติคุณ สัมฤทธิ์พันธ์สุข | จรณ โสรัตน์ |
| ร.ต.อ. เอกราช ธารา | ม.ล. พิสุทธิรังษี ภาณุพันธุ์ | ณฐณพ ชื่นหิรัญ |
| เสาวนุช | ปาริฉัตร เบญจมสิทธิ์ | อรเณศ ดีคาบาเลส |
| ดาราวรรณ เอกมณี (ดา / เล็ก) | อังคณา ทิมดี | ธัญญาเรศ เองตระกูล |
| ดนัยเทพ | อนันต์ บุนนาค | นิธิ สมุทรโคจร |
| หมอนพดล / ปราการ | มาร์ค สตีเฟน สโลเลส | เมธัส ตรีรัตนวารีสิน |
| อิสรียา (ริย่า) | ปาริฉัตร ไพรหิรัญ | โชติกา วงศ์วิลาศ |
| เทวัญ วงศ์ฤทธิ์พัชรา (ร่างหนุ่ม) | ประกาศิต โบสุวรรณ | ดอม เหตระกูล |
| รสลิน |  | สุทธิดา เกษมสันต์ ณ อยุธยา |
| พิมพ์ชล เอกมณี | แอนนา รีส | ภัทรศยา ยงรัตนมงคล |
| อานุภาพ / มังกี้ |  | อนันต์ บุนนาค |
| โรมัน |  | ปีเตอร์ หลุยส์ ไมอ๊อคชิ |
| ร.ต.อ. วรุฒ (ผู้กองวรุฒ) |  | สุรินทร คารวุตม์ |
| หมวดเอ |  | สุรพันธ์ ชาวปากน้ำ |
| จ่าฉิว |  | ธัญวิชญ์ เจนอักษร |
| **นักแสดงรับเชิญ** |
| ปรัชญา ลิ้มทิพย์ไพบูลย์ (ใหญ่) |  | ภาณุเดช วัฒนสุชาติ |
| บงกช ลิ้มทิพย์ไพบูลย์ (แหม่ม) |  | สรวงสุดา ลาวัณย์ประเสริฐ |
| ชาติ |  | เพ็ญเพ็ชร เพ็ญกุล |
| มหาราชามาคัส |  | เวนย์ ฟอลโคเนอร์ |
| ชารีน |  | อรนภา กฤษฎี |
| ลุงแป้น |  | ชูศักดิ์ สุธีรธรรม |
| เทวัญ วงศ์ฤทธิ์พัชรา (ร่างชรา) |  | สุเชาว์ พงษ์วิไล |
| อารยะ |  | สมมาตร ไพรหิรัญ |
| สวย |  | ทิตชญา ภูดิทกุลกานต์ |
| บรรณารักษ์ |  | รุ่งกานดา เบญจมาภรณ์ |
| ท่านผู้การ |  | นึกคิด บุญทอง |
| ตำรวจ |  | สันชัย สมบุญ |
| นายแพทย์ |  | ธัญชนก ตวงมุกดา |
| ดนุภพ / นายหัวตั้ง (วัยเด็ก) |  | ด.ช.ณัฐพัชร์ นิมจิรวัฒน์ |
| กันยิกา / บุษบากร (วัยเด็ก) |  | ด.ญ.ณัฐธยาน์ องค์ศรีตระกูล |
| หมอนพดล / ปราการ (วัยเด็ก) |  | ด.ช.ภัทรกร ประเสริฐเศรษฐ์ |
| เอกราช / นายซื่อบื้อ (วัยเด็ก) |  | ด.ช.จอมยุทธ์ เหล่าเจริญพรกุล |
| เทวัญ วงศ์ฤทธิ์พัชรา (วัยเด็ก) |  | ด.ช.สุทธินันท์ เทียนสุวรรณ |
|

เพลงประกอบละคร
--------------

พ.ศ. 2549

พ.ศ. 2559
* เพลง **เพชร** (เพลงเปิดเรื่อง-ปิดเรื่อง) - ขับร้องโดย พัดชา เอนกอายุวัฒน์

ข้อมูลการออกอากาศ
-----------------

พ.ศ. 2559

อ้างอิง
-------

1. ↑  "ฟิตติ้งกุหลาบตัดเพชร วาววา-ท๊อป สวยหล่อจัดเต็มนางโจรคู่จิ้นจอมโจร". คลังข้อมูลเก่าเก็บจากแหล่งเดิมเมื่อ 2016-04-13. สืบค้นเมื่อ 2016-11-23.
2. ↑  "ท็อป-วาววา หล่อ สวย หรู บู๊สนั่นจูจุ๊บหวาน ในละครกุหลาบตัดเพชร". คลังข้อมูลเก่าเก็บจากแหล่งเดิมเมื่อ 2016-11-26. สืบค้นเมื่อ 2016-11-23.

แหล่งข้อมูลอื่น
---------------

* เรื่องย่อ กุหลาบตัดเพชร - ไทยรัฐ
* *กุหลาบตัดเพชร (2016)* ที่สยามโซน
* เรื่องย่อ กุหลาบตัดเพชร - ผู้จัดการออนไลน์ เก็บถาวร 2016-12-12 ที่ เวย์แบ็กแมชชีน